5. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Δ.7143/297 της 30 Ιουν./10  Ιουλ.1967  (ΦΕΚ Β΄445) Περί εξουσιοδοτήσεως ενίων Τελωνειακών Αρχών, δια την έγκρισιν παραδόσεως εις ελευθέραν χρήσιν, ειδών εις Κέντρα παραθερισμού και Διακοπών. Έχοντες υπ’ όψει το άρθρ.6 του Α.Ν.881/1949 «περί τελωνειακών και δασμολογικών τινών διατάξεων», αποφασίζομεν: Άρθρον μόνον.-Εξουσιοδοτούμεν τους Προϊσταμένους των Τελωνειακών Περιφερειών Πειραιώς, Θεσσαλονίκης και Αθηνών, ως και τας Διευθύνσεις Τελωνείων Αερολιμένος Αθηνών, Πατρών και  Κερκύρας όπως, από της ενάρξεως της ισχύος της παρούσης, αποφαίνωνται περί της συνδρομής των προϋποθέσεων παραδόσεως εις ελευθέραν χρήσιν ειδών, εις Κέντρα Διακοπών και Παραθερισμού, κατ’ εφαρμογήν του άρθρ. 3 του Νόμ. 4055/1960 (ΦΕΚ 79/1960) ως ετροποποιήθη δια του άρθρ. 13 παρ. 1 του Ν.Δ. 4257/1962 (ΦΕΚ 172/1962). Η παρούσα δημοσιευθήτω δια της Εφημερίδος της Κυβερνήσεως. 